URDHËR
Nr. 540, datë 15.9.2022

PËR MBYLLJEN E VEPRIMTARISË SË INSTITUCIONIT ARSIMOR PARAUNIVERSITAR PRIVAT, KOPSHTI “ZUBEYDE HANIM”, TIRANË

Në mbështetje të nenit 102 të Kushtetutës së Republikës së Shqipërisë dhe pikës 3, të nenit 70, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, 

KONSTATOJ:

Me urdhrin nr. 277, datë 14.9.2022, të Drejtorisë së Përgjithshme të Arsimit Parauniversitar është ngritur grupi i punës, i cili ka kryer verifikimet e nevojshme pranë institucionit arsimor parauniversitar privat, kopshti “Zubeyde Hanim”, Tiranë, dhe në bazë të pikës 3, të nenit 70, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, Drejtoria e Përgjithshme të Arsimit Parauniversitar, ka propozuar: “Heqjen e licencës për ushtrimin e veprimtarisë së institucionit arsimor parauniversitar privat, kopshti ‘Zubeyde Hanim’”, Tiranë, hapur me urdhrin nr. 67, datë 15.10.1998, të Ministrit të Arsimit dhe Shkencës.
Heqja e licencës për ushtrimin e veprimtarisë së këtij kopshti bëhet për shkak të konstatimit të shkeljeve të rënda të legjislacionit në fuqi, që përbëjnë mosplotësim të kushteve të licencimit, për institucionin arsimor parauniversitar privat, kopshti “Zubeyde Hanim”, Tiranë, të evidentuar në Raportin e Vlerësimit nr. 1697/7 prot., datë 14.9.2022, të Drejtorisë së Përgjithshme të Arsimit Parauniversitar, si më poshtë:
- Institucioni arsimor parauniversitar privat, kopshti “Zubeyde Hanim”, Tiranë, ushtron aktivitetin në një godinë, për të cilin nuk është marrë miratimi nga ministri përgjegjës për arsimin dhe institucioni përkatës i licencimit, në kundërshtim me pikën 2, të nenit 43, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, si dhe mosplotësimit të rekomandimit të lënë brenda afatit kohor të përcaktuar në raportin e vlerësimit të DPAP-së, me nr. 249/100 prot., datë 12.5.2022.

PËR KËTO ARSYE,

Në mbështetje të nenit 102 të Kushtetutës së Republikës së Shqipërisë dhe të pikës 3, të nenit 70, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, bazuar në Raportin e Vlerësimit nr. 1697/7 prot., datë 14.9.2022, të Drejtorisë së Përgjithshme të Arsimit Parauniversitar,

URDHËROJ:

1. Mbylljen e veprimtarisë së institucionit arsimor parauniversitar privat, kopshti “Zubeyde Hanim”, Tiranë, në emër të personit juridik “Turgut Ozal Education” sh.a., i hapur me urdhrin nr. 67, datë 15.10.1998, të Ministrit të Arsimit dhe Shkencës.
2. Institucioni arsimor parauniversitar privat, kopshti “Zubeyde Hanim”, Tiranë, ka këto detyrime:
a) Të kthejë pagesat e kryera nga prindi/përfaqësuesi ligjor i fëmijës për pjesën e papërfunduar të frekuentimit të kopshtit, për vitin shkollor 2022–2023, si dhe çdo detyrim tjetër të papërmbushur, nëse ka. 
b) Të pajisë çdo fëmijë me dokumentacionin e nevojshëm shkollor, që do të shërbejë për transferimin e tij në një institucion tjetër të arsimit parauniversitar.
c) Të vendosë në dispozicion të institucionit arsimor vendor, përgjegjës për arsimin parauniversitar, çdo informacion të kërkuar deri në plotësimin dhe mbylljen e të gjitha kërkesave të parashikuara në këtë urdhër.
d) Të mbulojë të gjitha shpenzimet për kryerjen e procedurave për transferimin e fëmijëve, në zbatim të këtij urdhri.
e) Të dorëzojë në institucionin arsimor vendor, përgjegjës për arsimin parauniversitar, të gjithë dokumentacionin lidhur me veprimtarinë e kryer.
3. Institucioni arsimor vendor, përgjegjës për arsimin parauniversitar, nën juridiksionin e të cilit ndodhet institucioni arsimor parauniversitar privat, kopshti “Zubeyde Hanim”, Tiranë ka për detyrë:
a) Të ngrejë grup pune brenda 3 (tri) ditëve nga hyrja në fuqi e këtij urdhri dhe të marrë masat për mbylljen e veprimtarisë së institucionit arsimor parauniversitar privat, kopshti “Zubeyde Hanim”, Tiranë.
b) Të marrë masat për transferimin e fëmijëve në institucione të tjera të arsimit parauniversitar për të gjithë fëmijët e regjistruar në këtë institucion arsimor parauniversitar privat. 
c) Të administrojë të gjithë dokumentacionin lidhur me veprimtarinë mësimore të kryer nga ky institucion arsimor parauniversitar privat.
d) Të ruajë në arkivin e institucionit dhe më tej të arkivojë, sipas legjislacionin në fuqi për arkivat, dokumentacionin e dorëzuar nga institucioni arsimor parauniversitar privat, kopshti “Zubeyde Hanim”, Tiranë.
4. Drejtoria e Përgjithshme e Arsimit Parauniversitar dhe Drejtoria Rajonale Arsimore Parauniversitare, Durrës të monitorojnë veprimtarinë e Zyrës Vendore të Arsimit Parauniversitar, Tiranë, për zbatimin e detyrave, sipas këtij urdhri.
5. Në rast moszbatimi të detyrimeve, nga institucioni arsimor parauniversitar privat, kopshti “Zubeyde Hanim”, Tiranë, të përcaktuar në pikën 2 të këtij urdhri, institucioni arsimor vendor, përgjegjës për arsimin parauniversitar, të marrë të gjitha masat, sipas legjislacionit në fuqi.
6. Urdhri nr. 67, datë 15.10.1998, i Ministrit të Arsimit dhe Shkencës, shfuqizohet.
[bookmark: _GoBack]7. Ngarkohen për zbatimin e këtij urdhri, Sekretari i Përgjithshëm në Ministrinë e Arsimit dhe Sportit, Drejtoria e Përgjithshme e Zhvillimit të Arsimit dhe Sportit, Drejtoria e Përgjithshme Rregullatore për Arsimin dhe Sportin në MAS, Drejtoria e Përgjithshme e Arsimit Parauniversitar, Drejtoria Rajonale Arsimore Parauniversitare, Durrës, Zyra Vendore e Arsimit Parauniversitar, Tiranë, institucioni arsimor parauniversitar privat, kopshti “Zubeyde Hanim”, Tiranë dhe personi juridik “Turgut Ozal Education” sh.a.
Ky urdhër hyn në fuqi menjëherë dhe botohet në Fletoren Zyrtare.

